wickkiey/tamil-wikipedia-chunked huggingface dataset:
# தசைநாண்

உடலிலுள்ள தசைநாண்களில் ஒன்றான Achilles தசைநாண்]]
**தசைநாண்** (tendon) எனப்படுவது பொதுவாக தசையை எலும்புடன் இணைக்கும் கடினமான நார் இணைப்பிழையப் பட்டையாகும். இது உடல் உறுப்புக்களில் ஏற்படக்கூடிய இழுவை நிலைகளுக்கு ஈடுகொடுத்து, உடலைப் பேண உதவும். இணைப்பிழை (Ligament), இழையப்படலம் (Fasia) போன்றவற்றைப் போன்றே, இந்த தசைநாண்களிலும் இருக்கும் கொலாஜன் வகைப் புரதமே இவற்றின் இந்த இயல்புக்குக் காரணமாகும். மேலும் தசைநாணில் இருக்கும் இலாஸ்டின் எனப்படும் மீண்மநார்ப் புரதமானது, இழுவைக்குட்படும் இழையங்கள் மீண்டும் தனது பழைய நிலைக்கு வருவதில் உதவும். தசைநாண்கள் தசைகளுடன் இணைந்து தொழிற்படும்.
# தசைநாண்

## அமைப்பு

யில் பார்க்கும்போது ஹீமோட்டொக்சிலீன்-இயோசின் சாயமூட்டப்பட்ட தசைநாண் துண்டொன்றின் தோற்றம்]]
இழையவியல் அடிப்படையில், தசைநாணானது, ஒரு அடர்த்தியான இணைப்பிழைய உறையினால் மூடப்பட்ட, கட்டாக இருக்கும் அடர்த்தியான இணைப்பிழையங்களைக் கொண்டது. ஆரோக்கியமான தசைநாணில் அருகருகாக வரிசையில் நெருக்கமாக அடுக்கப்பட்ட கொலாஜன் நார்கள் காணப்படுவதுடன், அவை வெள்ளை நிறமாக இருக்கும். கிட்டத்தட்ட 30 % நீரைக் கொண்டதாக இருக்கும் தசைநாணானின் உலர்நிறையில் ~86% கொலாஜன், 2% இலாஸ்டின், 1–5% proteoglycans இருப்பதுடன், 0.2% செப்பு, மாங்கனீசு, கல்சியம் போன்ற கனிமப்பொருட்களும் காணப்படும்.
# எழுத்துவர்த்தனம்

**எழுத்துவர்த்தனம்** என்பது சித்திரக்கவி வகைகளில் ஒன்று. பாடலில் எழுத்தின் விரிவு வளரும்.  
எடுத்துக்காட்டு
:மாத்திரை ஓரெழுத்துச் சொல்லும்,மற் றொன்று
:நிரப்பிட நீரிற்பூ ஒன்றாம் – நிரப்பிய
:வேறோர் எழுத்துய்க்க வீரரா சேந்திரனாட்(டு)
:ஆறாம் எனவுரைக்க லாம்.  
இதன் விரிவுப் பாங்கு
: மாத்திரை ஓரெழுத்துச் சொல்லும் – கா
: மற்றொன்று நிரப்பிட நீரிற்பூ ஒன்றாம் – காவி (என்னும் பூ)
: நிரப்பிய வேறோர் எழுத்துய்க்க வீரராசேந்திரன் நாட்டு ஆறாம் - காவிரி
# பெருந்தேவனார் (வீரசோழிய உரையாசிரியர்)

சங்ககாலப் பெருந்தேவனார், பாரதம் பாடிய பெருந்தேவனார், ஆகியோருக்குப் பின்னர் வாழ்ந்த **பெருந்தேவனார்** ஒருவர் வீரசோழியம் என்னும் இலக்கண நூலுக்கு விரிவுரை எழுதியுள்ளார். இவரது காலம் 12-ஆம் நூற்றாண்டு. இவர் தமது உரையில் வீரராசேந்திரன் (1063-1070) பற்றிய ஐந்து வெண்பாப் பாடல்களை மேற்கோளாகத் தந்துள்ளார்.  
வீரசோழியம் என்ற நூலில் ஆசிரியர் புத்தமித்திரரின் மாணாக்கர் இந்தப் பெருந்தேவனார். இருவரும் பௌத்தர்கள்.
- நூல் - **வீரசோழியம் பெருந்தேவனார் உரை**
இந்த உரையின் இறுதியில் காணப்படும் பாடல் ஒன்று இந்த உரைநூலுக்குச் சிறப்புப் பாயிரம் போல அமைந்துள்ளது. பொன்பற்றிக் காவலன் பொன்பற்றி என்னும் ஊர் அறந்தாங்கி வட்டத்தில் பொன்பேத்தி என்னும் பெயருடன் இன்று வழங்கிவருகிறது. (புத்தமித்திரன்) வீரசோழியம் செய்தான். இந்த நூல் 181 காரிகை கட்டளைக்கலித்துறை கொண்டது. பெருந்தேவனார் இதற்குப் பொழிப்புரை செய்தார். – என்னும் செய்திகள் இந்தப் பாடலில் குறிப்பிடப்பட்டுள்ளன.  
வீரசோழியம் ஐந்திலக்கணம் கூறும் நூல். இது தமிழ்நாட்டில் அதிகம் பயிலப்படவில்லை. ஆசிரியர் பௌத்தர் என்பதால் இலங்கை சிங்களவரால் பயிலப்பட்டு வந்ததாகத் தெரிகிறது.  
உரை பற்றிய சில குறிப்புகள்
- எழுத்துவர்த்தனம் என்னும் சித்திரக்கவி பாடல் ஒன்றை உரையில் மேற்கோளாகத் தருகிறது.
- புத்தமித்திரரின் முன்னோர்களில் ஒருவனான சேந்தன் என்பவன் தொண்டைமானின் படைத்தலைவன், சிங்களத்து அரையன், வில்லவன் ஆகியோரை வென்ற செய்தியைக் குறிப்பிடும் கலிப்பா ஒன்று உரையில் உள்ளது.
- சேந்தனைப் புகழும் வெண்பா ஒன்று உள்ளது.
- நாகப்பட்டினம், தஞ்சாவூர், உறையூர் என்பன நாகை, தஞ்சை, உறந்தை எனக் கடைக்குறைந்து நின்றன என இவ்வுரை குறிப்பிடுகிறது.
- தண்டியலங்காரம் நூலிலுள்ள மேற்கோள் பாடல்களும் இவரது உரையில் எடுத்தாளப்பட்டுள்ளன.
# பெருந்தேவனார் (வீரசோழிய உரையாசிரியர்)

## கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
# விக்கிப்பீடியா:முதற்பக்கக் கட்டுரைகள்/2013

;**டிசம்பர் 29, 2013**  
<hr>
;**டிசம்பர் 22, 2013**  
<hr>
;**டிசம்பர் 8, 2013**  
<hr>
;**டிசம்பர் 1, 2013**  
<hr>
;**நவம்பர் 24, 2013**  
<hr>
;**நவம்பர் 17, 2013**  
<hr>
;**நவம்பர் 10, 2013**  
<hr>
;**நவம்பர் 3, 2013**  
<hr>
;**அக்டோபர் 27, 2013**  
<hr>
;**அக்டோபர் 20, 2013**  
<hr>
;**அக்டோபர் 13, 2013**  
<hr>
;**அக்டோபர் 6, 2013**  
<hr>
;**செப்டம்பர் 29, 2013**  
<hr>
;**செப்டம்பர் 22, 2013**  
<hr>
;**செப்டம்பர் 15, 2013**  
<hr>
;**செப்டம்பர் 8, 2013**  
<hr>
;**செப்டம்பர் 1, 2013**  
<hr>
;**ஆகஸ்ட் 25, 2013**  
<hr>
;**ஆகஸ்ட் 18, 2013**  
<hr>
;**ஆகஸ்ட் 11, 2013**  
<hr>
;**ஆகஸ்ட் 4, 2013**  
<hr>
;**சூலை 28, 2013**  
<hr>
;**சூலை 21, 2013**  
<hr>
;**சூலை 14, 2013**  
<hr>
;**சூலை 7, 2013**  
<hr>
;**சூன் 30, 2013**  
<hr>  
;**சூன் 23, 2013**  
<hr>  
;**சூன் 16, 2013**  
<hr>  
;**சூன் 9, 2013**  
<hr>  
;**சூன் 2, 2013**  
<hr>  
;**மே 26, 2013**  
<hr>  
;**மே 19, 2013**  
<hr>  
;**மே 12, 2013**  
<hr>  
;**மே 5, 2013**  
<hr>  
;**ஏப்ரல் 28, 2013**  
<hr>  
;**ஏப்ரல் 21, 2013**  
<hr>  
;**ஏப்ரல் 14, 2013**  
<hr>  
;**ஏப்ரல் 7, 2013**  
<hr>  
;**மார்ச்சு 31, 2013**  
<hr>  
;**மார்ச்சு 24, 2013**  
<hr>  
;**மார்ச்சு 17, 2013**  
<hr>  
;**மார்ச்சு 10, 2013**  
<hr>  
;**மார்ச்சு 3, 2013**  
<hr>  
;**பிப்ரவரி 24, 2013**  
<hr>  
;**பிப்ரவரி 17, 2013**  
<hr>  
;**பிப்ரவரி 10, 2013**  
<hr>  
;**பிப்ரவரி 3, 2013**  
<hr>  
;**ஜனவரி 27, 2013**  
<hr>  
;**ஜனவரி 20, 2013**  
<hr>  
;**ஜனவரி 13, 2013**  
<hr>  
;**ஜனவரி 6, 2013**  
<hr>
# திருமுருகாற்றுப்படை பழைய உரை

**திருமுருகாற்றுப்படை பழைய உரை** என்பது திருமுருகாற்றுப்படை நூலுக்கு அமைந்த பழமையான உரைகள் ஐந்தனுள் ஒன்று. பத்துப்பாட்டு முழுமைக்கும் எழுதப்பட்ட நச்சினார்க்கினியர் உரை, பரிப்பெருமாள், பரிமேலழகர், பரிதியார், பழைய உரையாசிரியர் – ஆகியோரின் உரைகள் அந்த ஐந்து உரைகள்.  
இவற்றுள் பழைய உரை வையாபுரிப்பிள்ளை விரிவான ஆராய்ச்சி முன்னுரையுடன் செந்தமிழ் இதழில் 1943-ல் வெளிவந்துள்ளது.  
14 ஆம் நூற்றாண்டில் வாழ்ந்த நச்சினார்கினியார் இவ்வுரையை மேற்கோள் காட்டிவிளக்குவதால் இதன் காலம் 13 ஆம் நூற்றாண்டு எனக் கொள்ளப்படுகிறது.  
இந்தப் பழைய உரையின் சிறப்புகளில் ஒன்று.  
முருகன் குன்றுதோறும் ஆடுகிறான்.  
மென் தோள் பல் பிணை தழீஇ, தலைத்தந்து,  
குன்றுதோறு ஆடலும் நின்ற தன் பண்பே  
குறத்தியரின் தோளைப் பிணையாகத் தழுவிக்கொண்டு **தலைத்தந்து** குன்றுதோறும் ஆடுகிறான். இதில் வரும் ‘தலைத்தந்து’ என்னும் தொடரை இவ்வுரை சிறப்பாக விளக்குகிறது.
- முதற்கை கொடுத்து
- முதற்கை கொடுக்கும்
- கூத்திடத்தே தலைக்கை கொடுத்தல் தொழிலைக் கொள்கையினாலே
- ”அவர்கள்(மகளிர்) களவு அறிந்து அவர்களுக்கு அடைக்கலம் கொடுத்து” என்பது இங்குக் குறிப்பிடப்படும் திருமுருகாற்றுப்படை பழைய உரை. காதல் கொள்ளும் மகளிர்க்கு முருகன் அவர்களுடன் சேர்ந்து துணங்கை ஆடி அடைக்கலம் தருகிறான் என்பது இவ்வுரையின் விளக்கம்.
# திருமுருகாற்றுப்படை பழைய உரை

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
# ஏரன் சுவோற்சு

**ஏரன் சுவோற்சு** (*Aaron H. Swartz*; நவம்பர் 8, 1986 - சனவரி 11, 2013) ஓர் அமெரிக்க கணினி நிரலாளர், எழுத்தாளர், அரசியல் ஒழுங்கமைப்பாளர், இணையச் செயற்பாட்டாளர். இவர் இணையத்தில் தகவல்களைப் பகிரப் பயன்படும் ஆர்.எசு.எசு சீர்தரத்தின் முதல் பதிப்பின் இணை ஆக்கர். இவர் வெப்.பிவை (web.py) எனப்படும் வலைத்தள சட்டகத்தை எழுதினார். திறந்த நூலகத்துக்கான கட்டமைப்பை உருவாக்கினார். முன்னேற்றத்தைக் கோரு (Demand Progress) என்ற அமைப்பின் நிறுவனர். பூட்டப்பட்ட தரவுத்தளங்களை திறந்த வெளிக்கு கொண்டுவருவதற்கான பல்வேறு செயற்பாடுகளில் ஈடுபட்டு இருந்தார். இணையத்தை அரசுகள் கட்டுப்படுத்த கொண்டுவந்த பல்வேறு சட்டங்களை முன்னின்று வெற்றிகரமாக எதிர்ப்பதில் முக்கியப் பங்கு கொண்டார்.  
சனவரி 11, 2013 அன்று தனது 26 வயதில் இவர் தற்கொலை செய்துகொண்டார். பூட்டப்பட்ட ஆய்விதழ்களை திறந்த வெளியில் கொண்டுவருவதற்கான இவரது கொந்தர் செயற்பாடுகளுக்காக இவர் மீது ஐக்கிய அமெரிக்க அரசால் பல்வேறு குற்ற வழக்குகள் தொடுக்கப்பட்டு இருந்தன. இவற்றால் இவர் கடுமையாகப் பாதிக்கப்பட்டு இருந்தார் என இவரது குடும்பம் வெளியிட்ட அறிக்கையில் கூறப்பட்டுள்ளது.  
ஏரனின் நிறுவனமான இன்போகாமி சனவரி 2006 அன்று ரெட்டிட் நிறுவனத்துடன் இணைந்தது. இணைந்த நிறுவனமான ரெட்டிட்டில் இவர் ரெட்டிட் நிறுவனர்களுக்கு இணையான உரிமையோடு இருந்தார். செய்தியாளர்களாலும் முதலீட்டாளர் பவுல் கிரகாமாலும் ரெட்டிட்டின் இணை தோற்றுவிப்பாளர் என அழைக்கப்பட்டார்  
ஏரனின் இறப்பைப் பற்றி உலகளாவிய வலையின் கண்டுபிடிப்பாளர் ரிம் பேர்னேர்சு லீ பின்வரும் கூற்றைத் தெரிவித்துள்ளார். "அரோன் இறந்துவிட்டான். உலகில் அலைபவர்களே, நாம் ஒரு விவேகமான மூத்தவனை இழந்துவிட்டோம். நல்லதுக்கான கொந்தர்களே, எம்மில் ஒருவன் வீழ்ந்துவிட்டான். எல்லாப் பெற்றோர்களே, நாம் ஒரு குழந்தையை இழந்துவிட்டோம். அனைவரும் அழுவோம்.
# சுலாவெசி கடல்

**சுலாவெசி கடல்** (இந்தோனேசிய மொழி: லாவுத் சுலாவெசி) (en:Celebes Sea) மேற்கு பசிபிக் பெருங்கடலில், தெற்கில் சுலாவெசி, மேற்கில் இந்தோனேசியாவில் உள்ள கலிமந்தான், கிழக்கில் சங்கிஹி தீவுச் சங்கிலி, வடக்கில் சுலு கடல், சுலு தீவுக்கூட்டம், பிலிப்பீன் நாட்டைச் சேர்ந்த மிண்டனாவோ ஆகிய பகுதிகளுக்கு இடைப்பட்ட கடல் பகுதியாகும். இந்தக் கடலின் அதிகபட்ச ஆழம் 20.300 அடி (6,200 மீ) ஆகும். இதன் பரப்பளவு கிழக்கு மேற்காக 520 மைல் (837 கி.மீ.) எனவும், வடக்கு தெற்ககாக 420 மைல் (675 கி.மீ.) எனவும், மொத்த மேற்பரப்பு 110,000 சதுர மைல்கள் (280,000 கி.மீ. <sup>2</sup>) என்று கணக்கிடப்பட்டு உள்ளது. **சுலாவெசி கடல்** மக்கசார் நீரிணை வழியாக தென்மேற்கு பக்கத்தில் சாவகக் கடல் பகுதியில் இணைகிறது.
# சாவகக் கடல்

**சாவகக் கடல்** (*Java Sea*, இந்தோனேசியம்: *Laut Jawa*, லாவுத் ஜாவா) 320,000 கி.மீ.² பரப்பளவு கொண்ட ஓர் ஆழம் குறைவான கடல். இப்பகுதியின் கடல் மட்டங்கள் பனி யுகத்தின் இறுதியில் உயர்ந்தமையால் உருவாக்கப்பட்டது. ஜாவா கடல் தெற்கில் சாவகம், வடக்கில் போர்னியோ, மேற்கில் சுமாத்ரா, கிழக்கில் சுலாவெசி ஆகிய தீவுகளால் சூழப்பட்டுள்ளது. சாவகக் கடல் வடமேற்குப் பக்கத்தில் கரிமாத்தா நீரிணை வழியாகத் தென்சீனக் கடல் பகுதியுடன் இணைகிறது.
# சமுதாய ஒப்பந்தம்

**சமுதாய ஒப்பந்தம்** அல்லது **குமுகாய ஒப்பந்தம்** என்பது அரசியல் தத்துவங்களுள் ஒன்று. சமுதாயம் என்ற அமைப்பு உருவாகும் விதம், சமுதாயத்தில் ஒவ்வொருவரும் பெறக்கூடிய மற்றும் இழக்கக் கூடிய உரிமைகள், அரசு தனிமனிதரைத் தண்டிக்கும் உரிமை போன்றவற்றை இத்தத்துவம் ஆராய்கிறது.  
ஃபிரெஞ்சு தத்துவவியலாளர் ரூசோ சமுதாய ஒப்பந்தம் என்ற பெயரில் புத்தகம் ஒன்று எழுதி உள்ளார். தமிழில் வெ. சாமிநாத சர்மா அதை மொழிபெயர்த்திருந்தார்.  
குடியாட்சி நாடுகள் பலவற்றின் அரசியல் அமைப்புச் சட்டங்கள் அனைத்தும் சமுதாய ஒப்பந்தங்களே.
# நாமகிரி

**நாமகிரி** இந்துப் பெண்கடவுளருள் ஒருவர். தமிழ்நாட்டில் குறிப்பாக நாமக்கல் மாவட்டத்தில் நாமகிரி வழிபடப்படுகிறார். விஷ்ணுவின் பத்து அவதாரங்களுள் ஒன்றான ஸ்ரீநரசிம்மரின் துணைவராக இவர் கருதப்படுகிறார்.  
கணிதமேதை சீனிவாச ராமானுஜத்தின் குலதெய்வம் நாமகிரி. அவரது மனப்புதிர்களுக்கு விடையாக அவரது கனவில் நாமகிரிக் கடவுள் வந்து விடை எழுதிக் காட்டியதாக அவரால் சொல்லப்பட்டுள்ளது.
# கட்டுடைய அணுக்க முறைமை

**கட்டுடைய அணுக்க முறைமை** அல்லது **கட்டுடைய அணுக்கம்** (Conditional access, சுருக்கமாக **CA**) என்பது உள்ளடக்கத்திற்கான அணுக்கம் பெற சில கட்டுப்பாடுகளை செயல்படுத்தி உள்ளடக்கத்தைக் காக்கும் ஓர் முறைமை ஆகும். இத்தகைய முறைமை எண்ணிமத் தொலைக்காட்சி (digital tv) வழங்கலிலும் செய்மதித் தொலைக்காட்சி (satellite tv) பரவலிலும் வழமையாகப் பயன்படுத்தப்படுகிறது.
# கட்டுடைய அணுக்க முறைமை

## எண்ணிம ஒளித பரப்புகையில்

எண்ணிம ஒளித பரப்புகை (DVB) சீர்தரத்தில் கட்டுடைய அணுக்க முறைமைக்கான (CAS) சீர்தரங்களும் வரையறுக்கப்பட்டுள்ளன ; இந்த சீர்தரங்களில் எண்ணிம தொலைக்காட்சி தகவலோடையை எவ்வாறு மறைப்பது என்பதும் செல்லுபடியாகும் மறையீட்டு அட்டைகளைக் கொண்டிருக்கும் தொலைக்காட்சிப் பெட்டிகளில் மட்டுமே காட்சிப்படுத்துவது என்பதும் விவரிக்கப்பட்டுள்ளது.  
இது தகவலோடையை மறையீடு செய்து வரிசையைக் கலைப்பது மூலம் செயல்படுத்த முடிகிறது. தகவலோடை *கட்டுப்பாட்டுச் சொல்* என அறியப்படும் 46 பிட் இரகசிய குறீயீட்டுச்சொல்லுடன் கலக்கப்படுகிறது. ஒளிதம் வழங்குவோர் இந்தக் கட்டுப்பாட்டுச் சொல்லை ஒரு நிமிடத்தில் பல முறை மாற்றுவதால் எந்தவொரு நேரத்தில் உள்ள கட்டுப்பாட்டு சொல்லையும் அறிந்திருப்பதால் யாதொரு பயனுமில்லை; மேலும் இந்தக் கட்டுப்பாட்டுச் சொல்லை மாற்றுவது எதிர்பார்க்கும் வகையில் அமையாதிருக்கும்.  
ஓர் தொலைக்காட்சிப் பெட்டியின் அணுக்கப் பெட்டி இந்த மறையீடிடப்பட்டுக் கலக்கப்பட்ட ஓடையை கட்டுப்பாட்டுச் சொல்லைப் பயன்படுத்தி நேராக்குகிறது. காட்சி தடைபடாத வண்ணம் இதற்காக ஒவ்வொரு கணத்திலும் மாற்றப்படும் கட்டுப்பாட்டுச் சொல் அணுக்கப்பெட்டிக்கு சற்று முன்னதாக அனுப்பப் படுகிறது. இந்தக் கட்டுப்பாட்டுச் சொல்லும் மறைக்கப்பட்ட நிலையில் அணுக்கப்பெட்டிக்கு அனுப்பப்படுகிறது; இது *உரிமை பெற்றோர் கட்டுப்பாட்டு செய்தி*யாக (ECM) அனுப்பப்படுகிறது. அணுக்கப் பெட்டியில் உள்ள துணைநிரலித் தொகுப்பு அனுமதி வழங்கப்பட்ட நிலையில் இச்செய்தியின் மறையீட்டை நீக்குகிறது; இந்த அனுமதியை *உரிமை பெற்றோர் மேலாண்மை செய்தி* (EMM) மூலம் பெறுகிறது. இந்த அனுமதிச் செய்திகள் ஒவ்வொரு பயனருக்கும் தனிப்பட்டதாகும்; பயனரது அணுக்கப்பெட்டியில் செருகப்பட்டிருக்கும் விரைவுபாட்டு அட்டைகளைப் பொறுத்து அமையும். உரிமை பெற்றோர் கட்டுப்பாட்டு செய்திகள் போலன்றி இந்த அனுமதிச் செய்திகள் அவ்வப்போது, வழமையாக மாதம் ஒருமுறை, மட்டுமே அனுப்பப்படும். இந்த இடைவெளி தொலைக்காட்சி வழங்கு நிறுவனத்தைப் பொறுத்து மாறும்; பிரித்தானிய ஸ்கை ஒளிபரப்பு (BSkyB) ஆறு வாரங்களுக்கு ஒருமுறை மாற்றுகிறது.வேறு சிலர் மூன்று நாட்களுக்கு ஒருமுறையும் மாற்றுகின்றனர்.
# தர்வாசா

**தர்வாசா** (*Derweze* அல்லது *Darvaza*, பொருள்: கதவு) துருக்மேனிஸ்தான் நாட்டின் காராகும் பாலைவனத்தின் நடுவே அமையப் பெற்றுள்ள ஒரு கிராமம் ஆகும். இது துருக்மேனிஸ்தான் தலைநகர் அசுகாபாதுக்கு வடக்கே 260 கி.மீ. தொலைவில் அமைந்துள்ளது.  
இந்த கிராமத்தில் பெரும்பாலும் நாடோடி இனமான டெகே குல மக்கள் குடி பெயர்ந்துள்ளனர்.
# தர்வாசா

## எண்ணெய்க் கிணறு

இங்கு இயற்கை எரிவாயு அதிக அளவில் இருப்பதைக் கண்டறிந்த சோவியத் புவியியல் நிபுணர்கள், 1971 ஆம் ஆண்டு துளைக்க துவங்கினர். அப்போது நிலம் தகர்ந்து விழுந்ததில், 230 அடி விட்டத்திற்கு துவாரம் உருவானது. நச்சு வாயு பரவாமல் தடுக்க திட்டமிட்ட அறிவியலாளர்கள், அந்த துவாரத்தில் தீ வைக்க முடிவெடுத்தனர். சில நாட்களில் எரிவாயு தீர்ந்து தீ சுடர் அணையும் என்று எதிர்பார்த்தனர். ஆனால் இன்று வரை தீ சுவாலை எரிந்து கொண்டிருக்கிறது.  
உள்ளூர் வாசிகள் இதை நரகத்தின் கதவு என குறிப்பிடுகின்றனர்.
# விவேக் விரைவு தொடருந்து

**விவேக் விரைவு தொடருந்து** என்ற பெயரில் இந்திய இரயில்வே 4 விரைவு சேவைகளை இயக்கி வருகிறது. 2013இல் வந்த சுவாமி விவேகானந்தரின் 150ஆவது பிறந்த நாளை முன்னிட்டு அவரது நினைவாக 2011-12 இரயில்வே பட்செட்டில் இந்த சேவைகளை மம்தா பானர்ஜீ அறிவித்தார்.  
- 15905/15906 - திப்ருகார் (அசாம்) - கன்னியாகுமரி
- 19567/19568 - ஓகா-தூத்துக்குடி -
- 19027/19028 - மும்பை பாந்திரா முனையம் - ஜம்மு தாவி
- 22851/22852 - சந்தரகாச்சி (ஹவுரா)- மங்களூர் சென்டரல்  
திப்ருகார் மற்றும் கன்னியாகுமரி இடையே இயக்கப்படும் சேவை தான் இந்தியாவிலேயே மிக நீளமான இரயில் சேவையாகும். இது ஐந்து நாட்களில், 4273 கிலோ மீட்டர் பயணிக்கிறது.
# ஹில் முறை

**ஹில் முறை** (*Hill system*, அல்லது *Hill notation*) என்பது மூலக்கூறு வாய்ப்பாட்டை எழுதும் ஒரு முறையாகும். இங்கே முதலில் கார்பன் குறியீடும் பின்னர் ஐதரசன் குறியீடும் அதன் பின்னர் ஆங்கில நெடுங்கணக்கு வரிசையில் அணுக்களின் குறியீடுகள் எழுதப்படும். மூலக்கூறில் கார்பன் அணு இல்லாவிட்டால் நெடுங்கணக்கு வரிசையின் படி மூலக்கூறு வாய்ப்பாடு எழுதப்படும். இம்முறையானது மூலக்கூறு வாய்ப்பாட்டில் இலகுவாக அணு எண்ணிக்கைகளைத் தேடியறிய உதவும்.  
இம்முறையானது 1900ஆம் ஆண்டு எட்வின். ஏ. ஹில் என்பாரால் அறிமுகப்படுத்தப்பட்டது. இதுவே மூலக்கூறு வாய்ப்பாடுகளை எழுதுவதில் அதிகமாகப் பயன்படுத்தப்படும் முறையாகும்.
# ஹில் முறை

## உதாரணங்கள்

பின்வரும் மூலக்கூற்று வாய்ப்பாடுகள் ஹில் முறையிலேயே எழுதப்பட்டுள்ளது:
1. BrH
1. BrI
1. CH<sub>3</sub>I
1. C<sub>2</sub>H<sub>5</sub>Br
1. H<sub>2</sub>O<sub>4</sub>S
# விக்கிப்பீடியா:முதற்பக்கக் கட்டுரைகள்/ஜனவரி 13, 2013

**தமிழர் நெசவுக்கலை** என்பது வேட்டி, புடவை அல்லது துண்டு போன்ற உடைகளைத் தயாரிக்கும் கலை ஆகும். பருத்தியிலிருந்து தக்ளி மற்றும் ராட்டையின் மூலம் நூல் நூற்றலையும், கைத்தறியையும், தையலையும் பண்டைக்காலம் தொட்டே தமிழர் அறிந்திருந்தனர். தமிழர்கள் இத்துறையில் கொண்ட தொழில்நுட்பத்தையும், ஈடுபாட்டையும் **தமிழர் நெசவுக்கலை** குறிக்கின்றது. தமிழர்கள் பண்டைக் காலம் முதற்கொண்டு பருத்தி, பட்டு, கம்பளி ஆடைகளை அணிந்தும் சரிகைகள் இணைந்த ஆடைகளைப் புனைந்தும் வந்துள்ளனர். ஆதிச்ச நல்லூரில் கிடைத்த தாழிகளில் மண்வெட்டி, கொழு, நெல், உமி, பழைய இற்றுப்போன பஞ்சாடை ஆகியவை கிடைத்துள்ளன என்பது குறிப்பிடத்தக்கது. ஆதிச்ச நல்லூரில் புதைக்கப்பட்டவர்கள் தாமிரபரணி ஆற்றங்கரையில் நெல், பருத்தி ஆகியவற்றை விவசாயம் செய்தது மட்டுமல்ல நெசவுத் தொழிலும் செய்து வந்தனர் என்று அறியமுடிகிறது.
**மேலும்...**
---  
**அணிக்கோவை** என்பதுகணிதத்தில், நேரியல் இயற்கணிதப் பிரிவில் ஒவ்வொரு சதுர அணியுடனும் இணைக்கப்பட்ட ஒரு மதிப்பாகும். அச்சதுர அணியின் உறுப்புகள் ஒரு நேரியல் சமன்பாடுகளின் தொகுப்பின் குணகங்களாக இருக்கும்போது அந்த அணியின் அணிக்கோவையின் மதிப்பு பூச்சியமாக இல்லாமல் இருந்தால், இருந்தால் மட்டுமே அச்சமன்பாடுகளின் தீர்வு தனித்தன்மை வாய்ந்ததாக இருக்கும். அதேபோல அச்சதுர அணி ஒரு நேரியல் உருமாற்றத்தைக் குறிக்கும்போது அதன் அணிக்கோவையின் மதிப்பு பூச்சியமாக இல்லாமல் இருந்தால், இருந்தால் மட்டுமே அந்த உருமாற்றத்திற்கு நேர்மாறு உருமாற்றம் இருக்க முடியும்.
மெய்யெண் உறுப்புகளைக் கொண்ட ஒரு சதுர அணியின் அணிக்கோவை மதிப்பின் உள்ளுணர்வான விளக்கத்தைப் பின்வருமாறு தரலாம். ஒரு அணிக்கோவையின் தனி மதிப்பானது, அதன் அணி குறிப்பிடும் உருமாற்றத்தினால் மாறும் பரப்பின் (கன அளவு) பெருக்கத்தின் (குறுக்கம்) அளவைக் குறிக்கிறது. **மேலும்...**
# நாலடியார் விளக்கவுரை

**நாலடியார் விளக்கவுரை** என்பது *‘நாலடியார் உரைவளம்’* என்னும் நூலில் மூன்றாவதாக அமைந்துள்ள உரை. இதனை இயற்றியவர் இன்னார் எனத் தெரியாத காரணத்தால் இந்த உரையை விளக்கவுரை எனக் குறிப்பிட்டுள்ளனர். பதுமனார், தருமர் ஆகியோர் உரைகளை இவ்வுரை அப்படியே எடுத்தாள்கிறது. சில இடங்களில் புதிய விளக்கங்கள் இதில் தரப்பட்டுள்ளன. இவ்வுரை எடுத்தாள்வதை எண்ணும்போது இவ்வுரை எழுதிய ஆசிரியர் அவ்விருவரின் மாணாக்கராக இருந்திருக்கலாம் எனக் கருதலாம். உரை நூலின் காலம் 13 ஆம் நூற்றாண்டு  
புதிய விளக்கங்கள்
- சோறு புலி உகிர் போறல் – இடை முரிந்து மாறாது அங்கவீனப் படாது இருமருங்கும் நேரிதாய் நின்று தண்டு அற வெந்து உத்தம இலக்கணத்தோடும் பீலிமுருந்து மயில் தோகையின் வெண்தண்டு என்றும் முசியா அரிசி என்றும் சொல்லப்பட்டு புலியுகிர் போலப் பிடித்தால் உள்ளடங்கிவிட்டால் தனித்தனியாதல்
- வாளாடு கூத்தியர் கண் – வாளை நெற்றியின் நோக்கிக் கூத்து இயற்றுவார் கண் போலப் சபையும் தானமும் பகையும் நிலமும் பார்க்குமது போல
- உறுபுலி தேரை பற்றியும் தின்னும் – ஒருநாள் ஒருநாழிகை இதற்கும் பசிநோய் பொறாமல் உச்சிராயத்தினால் பனியானைத் தின்று அச்சத்தி கொண்டு விருகம் பிடிக்கப்பண்ணும்.
# நாலடியார் விளக்கவுரை

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
# நாலடியார் மதிவரர் உரை

**நாலடியார் மதிவரர் உரை** என்பது நாலடியாருக்கு மதிவரர் என்ற உரையாசிரியர் எழுதியதாகக் கருதப்படும் ஒரு உரையாகும். ஆனால் இவ்வுரை இன்றுவரை கிடைக்கவில்லை. நாலடியார் உரை எழுதப்பட்ட ஏடுகளில் இந்த உரையைக் குறிப்பிடும் பாயிரப் பாடல் ஒன்று உள்ளது. அப்பாயிரத்தின் மூலமாகவே இதன் இருத்தலை அறிகிறோம். இது **அரும்பதவுரை**யாக இருந்தது. இதன் காலம் 13 ஆம் நூற்றாண்டு.
<poem>நல்லோர் அருள்செய் நாலடி நானூற்றின்
சொல்லோர் பொருளனைத்தும் தோன்றியதே – கல்வி
வரும்பத நூல்கொண்ட **மதிவரன்**தன் வாக்கால்
**அரும்பதம் இட்ட** அழகு. </poem>  
‘அரும்பதமிடல்’ என்பது வைணவர்களால் பெரிதும் போற்றப்பட்ட தொடர்.  
இந்த உரைநூல் கிடைக்கவில்லை எனினும் இதன் பாயிரப்பாடல் பதிவை மதிப்பிடும்போது இந்த மதிவரர் தருமரைப் போலவே பதுமாசிரியர் மாணவர் எனக் கொள்ளத்தகும்.
# வழுவூர் வீரட்டானேசுவரர் கோயில்

**வழுவூர் வீரட்டானேசுவரர் கோயில்** என்பது அட்டவீரட்டானக் கோயில் தலங்களில் ஒன்றாகும். இது தமிழ்நாட்டின் மயிலாடுதுறை மாவட்டம் குத்தாலம் வட்டத்திலுள்ள வழுவூரில் அமைந்துள்ளது. இது ஒரு தேவார வைப்புத்தலமாகும்.
# வழுவூர் வீரட்டானேசுவரர் கோயில்

## ஊர்ப்பெயரின் காரணம்

பிரளய காலத்தில் உலகெல்லாம் அழிந்தும் இவ்வூர் அழியாது பிரளயத்தினின்றும் வழுவின காரணத்தால் வழுவூர் என்று பெயர் பெற்றது.
# வழுவூர் வீரட்டானேசுவரர் கோயில்

## இறைவன், இறைவி

இக்கோயிலில் உள்ள இறைவன் வீரட்டானேசுவரர் ஆவார். இறைவி பால குஜாம்பிகை ஆவார்.
# வழுவூர் வீரட்டானேசுவரர் கோயில்

## கோயில் அமைப்பு

இந்தக் கோயில் ஒரு பெரிய கோயில் ஆகும். கோயில் வாயிலை நூற்று ஐம்பதடிவரை உயர்ந்த கோபுரம் அழகு செய்கிறது. கோபுரத்தைக் கடந்து சென்றால், ஈசான தீர்த்தம் என்னும் திருக்குளம் இருக்கிறது. தென் வடல் 342 அடியும் கிழமேல் 380 அடியும் உள்ள மதிலால் கோயில் சூழப்பட்டிருக்கிறது. கோயிலின் மூன்றாவது வாயிலையும் கடந்தால் மகா மண்டபத்தை அடையலாம். இந்த மண்டபத்தைக் கடந்து அடுத்த கட்டுக்குச் சென்றால் அங்குள்ள ஞானசபையிலே கஜசம்ஹாரர் காட்சியளிக்கிறார். ஒரு காலத்தில் யானை வடிவு கொண்ட கஜாசுரன் என்பவன் பிரமனை நோக்கித் தவஞ்செய்து அரிய வரங்களைப் பெற்றுத் தேவர்களையும் முனிவர்களையும் துன்புறுத்தியிருக்கிறான். தேவர்களும் முனிவர்களும் முறையிட இறைவன் கஜாசுரனுடன் போர் ஏற்று, அவன் உடல் கிழித்து, அந்த யானையின் தோலையே போர்வையாகப் போர்த்துக் கொண்டிருக்கிறார். இங்குள்ள கஜசம்ஹாரர் சிலையானது மூன்று நான்கு அடி உயரத்தில் அற்புதமாக உருவாகபட்டுள்ளது. யானையின் உள்ளே புகுந்து திருகிக்கொண்டு வரும் மூர்த்தியின் முன்பாகமும் பின்பாகமும் தெரியும்படி சிற்பம் சிறப்பாக வடிக்கபட்டுள்ளது. இச்சிற்பத்தில் பக்கத்திலே அஞ்சி ஒடுங்கும் அன்னை. அந்த அன்னையின் கரத்திலே தந்தையின் வெற்றி கண்டு மகிழும் குழந்தை முருகன். எல்லோருமே உருவாகியிருக்கிறார்கள்.  
லிங்க உருவில் இருக்கும் மூலமூர்த்தி விரட்டேசுவரர். வடமொழியில் கிருத்திவாஸேசுவரர் என்பர். அதற்கு யானையின் தோலைப் போர்த்தி அருளியவர் என்றுதான் பொருள். இங்கு அம்மன் சந்நிதி கோயிலின் வட பக்கத்தில் தனித்திருக்கிறது. இவளையே பாலகுராம்பிகை என்றும் இளங்கிளைநாயகி என்றும் கூறுவார்கள். இளங்கிளை எவ்விதம் அழகு வாய்ந்ததாகவும், வளர்ச்சி உடையதாகவும் காணப்படுகிறதோ அவ்வாறே உலகத்தில் உயிர்களைத் தோன்றச் செய்து அவை வளர்ச்சி அடைய அருளுகிறாள் என்பது பொருள். இவளுக்கே கிருபாவதி என்ற பெயரும் உண்டு. இன்னும் இத்தலம் தீர்த்த விசேசத்தாலும் சிறப்புற்றது. சிவனுக்கு ஐந்து முகங்கள் என்பார்கள். ஈசானம், தற்புருடம், அகோரம், வாமதேவம், சத்தியயோசாதம் என்பவை அவை என்றும் விளக்குவார்கள். இந்த ஐந்து முகங்களின் பேராலும், ஐந்து தீர்த்தங்கள் இக்கோயிலையொட்டி உருவாகியிருக்கின்றன.
# வழுவூர் வீரட்டானேசுவரர் கோயில்

## கல்வெட்டுகள்

இக்கோயிலில் பதினைந்து கல்வெட்டுக்கள் உண்டு. கல்வெட்டுக்களில் இவ்வூர் வழுகூர் என்று இருக்கிறது. திருவழுதூர் நாடு என்றும், ஜயங்கொண்ட சோழ மண்டலத்தைச் சேர்ந்ததென்றும் குறிக்கப் பெற்றிருக்கிறது. இத்தலத்து இறைவனை வீரட்டானாம் உடையார், வழுவூர் நாயனார் என்றெல்லாம் கல்வெட்டுகள் கூறுகின்றன. கோயிலில் விளக்கிட, திரும்வெம்பாவை ஓத எல்லாம் நிபந்தங்கள் ஏற்பட்டிருக்கின்றன. மதில், கோபுரம் முதலியவற்றை அழகப் பெருமாள் பிள்ளை கட்டியது என்றும் அறியவருகிறது. இரண்டாம் ராஜராஜன், மூன்றாம் குலோத்துங்கன் காலத்தில் பல நிபந்தங்கள் ஏற்பட்டிருக்கின்றன. மூன்றாம் குலோத்துங்கன் காலத்தில் தான் அம்பிகையின் கோயில் கட்டப்பட்டது என்று ஒரு கல்வெட்டுக் கூறுகிறது. விஜய நகர மன்னன் வீரபொக்கண்ண உடையார் காலத்தில் 1324-இல் காவிரி வெள்ளத்தால் சேதம் அடைந்த நிலங்களுக்குத் தீர்வை வஜா ஆகியிருக்கிறது.
# வழுவூர் வீரட்டானேசுவரர் கோயில்

## விழாக்கள்

மாசி மகத்தன்று இக்கோயிலில் பெரிய விழா நடைபெறுகிறது. அன்று உதயத்தில்தான் கஜசம்ஹார விழா நடனக்காட்சி. மார்கழித் திருவாதிரை அன்றுமே கஜசம்ஹார நடனம் சிறப்பாக நடைபெறும். திருவாதிரைக்கு முந்திய நாள் புனர்பூசத்தில் கஜசம்ஹாரரை வெண்மையாக அலங்காரம் செயவர்.
# விக்கிப்பீடியா:சனவரி 23, 2013 நாகர்கோவில் விக்கிப்பீடியா அறிமுகம்

கன்னியாகுமரி மாவட்ட நிர்வாகமும், பல்கலைக்கழகப் பொறியியல் கல்லூரி, நாகர்கோவில், அண்ணா பல்கலைக்கழகம், திருநெல்வேலி மண்டலம் இணைந்து Kanya Wizard'13 எனும் தலைப்பில் Soft Kanya (மென்பொருள் கன்யா), Web Kanya (இணையம் கன்யா) எனும் தலைப்பிலான போட்டி அறிவிப்பு நிகழ்வுகள் மற்றும் Wiki Kanya (விக்கி கன்யா) எனும் தலைப்பிலான விக்கிப்பீடியா பயிற்சிப் பட்டறையும் நடத்தப் பெற்றன.
# விக்கிப்பீடியா:சனவரி 23, 2013 நாகர்கோவில் விக்கிப்பீடியா அறிமுகம்

## நிகழ்வுக் குறிப்புகள்

**இடம்:** அண்ணா பல்கலைக்கழகப் பொறியியல் கல்லூரி, நாகர்கோவில்.  
**நாள்:** சனவரி 23, 2013, புதன் கிழமை  
**நேரம்:** காலை 9.00 மணி  
**தலைமை:** எஸ். நாகராஜன் இ. ஆ. ப., கன்னியாகுமரி மாவட்ட ஆட்சியர்.  
**முன்னிலை:** முனைவர் வே. சுந்தரேசுவரன், இயக்குநர், அண்ணா பல்கலைக்கழகம், திருநெல்வேலி மண்டலம்.  
**நிகழ்வு குறித்த அறிமுக உரை:** முனைவர் கவிதா, முதல்வர் பொறுப்பு, பல்கலைக்கழக பொறியியல் கல்லூரி, நாகர்கோவில்.  
**போட்டிகள் குறித்த அறிமுக உரை:** துறைத் தலைவர், கணினிப் பொறியியல் துறை, பல்கலைக்கழக பொறியியல் கல்லூரி, நாகர்கோவில்.  
**தமிழ் விக்கிப்பீடியா அறிமுக உரை:** தேனி மு. சுப்பிரமணி  
**ஆங்கில விக்கிப்பீடியா அறிமுக உரை:** விஸ்வ பிரபா (ViswaPrabha)  
**கன்னியாகுமரி மாவட்ட ஆட்சியர் உரை குறிப்புகள்:**  
- கட்டற்ற கலைக்களஞ்சியமாக இணையத்தில் இருக்கும் விக்கிப்பீடியாவை ஆசிரியர்கள், மாணவர்கள், அலுவலர்கள் என்று பல துறையினரும் பயன்படுத்திக் கொண்டிருக்கிறோம். கூட்டு முயற்சியாகத் தன்னார்வலர்களைக் கொண்டு செயல்படும் விக்கிப்பீடியாவில் நமக்குத் தெரிந்த தகவல்களை எல்லாம் சேர்க்க அனைத்துத் துறையினரும் முன் வர வேண்டும். குறைவான கட்டுரைகளுடன் இயங்கிக் கொண்டிருக்கும் தமிழ் விக்கிப்பீடியாவிலும் பல பயனுள்ள கட்டுரைகளை உருவாக்கிட வேண்டும். குறிப்பாக, கல்லூரிப் பேராசிரியர்கள், பள்ளி ஆசிரியர்கள் விக்கிப்பீடியாவில் பங்களிப்புகளைச் செய்திட முன் வர வேண்டும்.  
**அண்ணா பல்கலைக்கழகம், திருநெல்வேலி மண்டல இயக்குநர் உரை குறிப்பு:**  
- சென்னையில் பணியாற்றிய போது என்னுடைய மாணவர் ஒருவர் என்னை விக்கிப்பீடியாவில் பங்களிப்பு செய்ய வேண்டும் என்று கேட்டுக் கொண்டு அதற்காக எனக்குப் பயிற்சியளித்தார். அந்த மாணவர் சொல்லித் தந்தபடி தமிழ் விக்கிப்பீடியாவில் இயங்கமைவு எனும் தலைப்பில் நானும் ஒரு கட்டுரையை உருவாக்கி இருக்கிறேன். என்னையும் ஒரு விக்கிப்பீடியர் என்று சொல்லிக் கொள்ள அன்று பயிற்சியளித்த என்னுடைய மாணவர் ச. அ. சூர்ய பிரகாஷ்க்கு நன்றி சொல்ல கடமைப்பட்டுள்ளேன்.
# விக்கிப்பீடியா:சனவரி 23, 2013 நாகர்கோவில் விக்கிப்பீடியா அறிமுகம்

## பயிற்சி நிகழ்வு

**ஆங்கில மொழி விக்கிப்பீடியா பயிற்சி :**  
1. விஸ்வ பிரபா - மலையாள விக்கிப்பீடியர்
1. சுகீஸ் - மலையாள விக்கிப்பீடியர்
1. வைகுண்ட ராஜா - தமிழ் விக்கிப்பீடியர்  
**தமிழ் மொழி விக்கிப்பீடியா பயிற்சி:**  
1. தேனி மு. சுப்பிரமணி
1. நா.ஸ்ரீதர்
1. முனைவர். துரை. மணிகண்டன்
1. வி. பி. மணிகண்டன்
# விக்கிப்பீடியா:சனவரி 23, 2013 நாகர்கோவில் விக்கிப்பீடியா அறிமுகம்

## நிகழ்வுத் தகவல்கள்

- கன்னியாகுமரி மாவட்டத்திலுள்ள 70 கல்லூரிகளிலிருந்து 350 மாணவர்களுடன் பல்கலைக்கழகப் பொறியியல் கல்லூரி மாணவர்கள் (முதலாம் ஆண்டு மாணவர்களுக்குப் பல்கலைக்கழகத் தேர்வுகள் நடத்தப் பெற்றதால் அவர்கள் கலந்து கொள்ள இயலவில்லை) அனைவரும் காலையில் நடைபெற்ற அறிமுக நிகழ்வில் கலந்து கொண்டனர்.
- இப்பயிற்சியின் போது உருவாக்கப்பட்ட பயனர் பெயர்கள் அனைத்தும் kanya என்பதை முதன்மைப் பெயராகக் கொண்டு அதன் பின் எண்களுடன் தொடங்கப்பட்டிருந்தன.
- பயிற்சிக்கு ஆங்கில மொழிக்குத் தனியாகவும், தமிழ் மொழிக்குத் தனியாகவும் என இரு கணினி ஆய்வுக்கூடங்கள் ஏற்பாடு செய்யப்பட்டிருந்தன.
- தமிழ் விக்கிப்பீடியா பயிற்சியின் போது மாணவர்களுக்கு எளிமையாக இருக்க வேண்டும் என்பதற்காக அவர்கள் ஊர், படித்த பள்ளி, பிடித்த இடம் போன்றவைகளைக் கட்டுரைகளாக உருவாக்கிட அறிவுறுத்தப்பட்டது. சில மாணவர்கள் ஊர் பெயரையும், பள்ளியின் பெயரையும் கொண்டு கட்டுரைகளை உருவாக்கினர். ஒரு மாணவி அகத்தியர் அருவி எனும் கட்டுரையை உருவாக்கினார்.
- பயிற்சியில் பங்கேற்ற அனைவருக்கும் பங்களிப்புச் சான்றிதழ்கள் வழங்கப்பட்டன.
# விக்கிப்பீடியா:சனவரி 23, 2013 நாகர்கோவில் விக்கிப்பீடியா அறிமுகம்

## நிகழ்வு ஏற்பாடு

- கன்னியாகுமரி மாவட்ட நிர்வாகம், நாகர்கோவில் மற்றும் கணினி அறிவியல் மற்றும் கணினிப் பொறியியல் துறை, பல்கலைக்கழகப் பொறியியல் கல்லூரி, நாகர்கோவில்.
# விக்கிப்பீடியா:சனவரி 23, 2013 நாகர்கோவில் விக்கிப்பீடியா அறிமுகம்

## நிகழ்வுப் புரவலர்

- இந்தியன் ஓவர்சீஸ் வங்கி, கோணம் கிளை, நாகர்கோவில்.
# விக்கிப்பீடியா:சனவரி 23, 2013 நாகர்கோவில் விக்கிப்பீடியா அறிமுகம்

## நிகழ்வுக்கான ஒத்துழைப்பு

**கல்லூரி நிகழ்வுக்கான ஒத்துழைப்பு:**  
1. பேராசிரியர் முத்துமாரி, துணைப் பேராசிரியர், பல்கலைக்கழகப் பொறியியல் கல்லூரி, நாகர்கோவில். (அலுவலர் ஒருங்கிணைப்பாளர்)
1. விக்னேஷ் மணிகண்டன் (மாணவர் ஒருங்கிணைப்பாளர்)  
**விக்கிப்பீடியர்கள் தங்குமிடம் மற்றும் உணவுக்கான ஒத்துழைப்பு:**  
1. ஸ்டீபன் (மாவட்ட ஆட்சியரின் நேர்முக உதவியாளர், கன்னியாகுமரி மாவட்டம்)
1. தங்கராஜ் (அலுவலர், மாவட்ட ஊரக வளர்ச்சி முகமை, கன்னியாகுமரி மாவட்டம்)
1. ராஜேந்திரன் (அலுவலக உதவியாளர், மாவட்ட ஊரக வளர்ச்சி முகமை, கன்னியாகுமரி மாவட்டம்)
1. முருகன் (ஓட்டுநர், மாவட்ட ஊரக வளர்ச்சி முகமை, கன்னியாகுமரி மாவட்டம்)
# விக்கிப்பீடியா:சனவரி 23, 2013 நாகர்கோவில் விக்கிப்பீடியா அறிமுகம்

## விக்கிப்பீடியர்கள் ஒருங்கிணைப்பு மற்றும் தகவல் தொடர்பு

- சௌம்யன், செயல் மேலாளர், விக்கிமீடியா இந்தியப் பிரிவு, பெங்களூரு.
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 10

### மதனாகரன் (சனவரி 7, 2013- சனவரி 14, 2013) (வாக்கு: 35|0|0)

மதனாகரன், தொடர்ந்து சீரிய பங்களிப்புகளை நல்கி வருகிறார். இளம் வயதில் ஆழ்ந்த தமிழறிவும் விக்கியறிவும் நடுநிலை நோக்கும் உரையாடல்களுக்கு மதிப்பு அளிக்கும் போக்கும் பெற்றுள்ளார். இவரை நிருவாகியாகப் பெறுவது தமிழ் விக்கிப்பீடியாவின் தரத்தைக் கூட்டவும் வருங்கால விக்கிப்பீடியர்களுக்கு ஒரு உந்துதலாகவும் இருக்கும் என்று கருதுகிறேன். எனவே, மதனாகரனுக்கு நிருவாகப் பொறுப்பு அளிக்கப் பரிந்துரைக்கிறேன். --இரவி (பேச்சு) 04:38, 7 சனவரி 2013 (UTC)
:இப்பரிந்துரைப்பை நான் ஏற்கின்றேன். --மதனாகரன் (பேச்சு) 04:47, 7 சனவரி 2013 (UTC)  
**இந்தியச் சீர் நேரத்தின்படி** நாளை முற்பகல் **10:08**இற்கு வாக்கெடுப்பு நிறைவு பெறுகின்றது. --மதனாகரன் (பேச்சு) 06:49, 13 சனவரி 2013 (UTC)  
வாக்கெடுப்பு நிறைவு பெற்றுள்ளது. --மதனாகரன் (பேச்சு) 05:18, 14 சனவரி 2013 (UTC)  
வாக்கெடுப்பு முடிவுக்கு ஏற்ப மதனாகரனுக்கு நிருவாக அணுக்கத்தைச் செயற்படுத்தியுள்ளோம். தொடர்ந்து சிறப்பாக பங்களிக்க வாழ்த்துகள்--இரவி (பேச்சு) 05:56, 14 சனவரி 2013 (UTC)  
:நன்றி! --மதனாகரன் (பேச்சு) 05:59, 14 சனவரி 2013 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 10

### மதனாகரன் (சனவரி 7, 2013- சனவரி 14, 2013) (வாக்கு: 35|0|0)

#### ஆதரவு

1. **<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 04:54, 7 சனவரி 2013 (UTC)
1. தென்காசி சுப்பிரமணியன் (பேச்சு) 05:02, 7 சனவரி 2013 (UTC)
1. சஞ்சீவி சிவகுமார் (பேச்சு) 06:13, 7 சனவரி 2013 (UTC)
1. மணியன் (பேச்சு) 06:34, 7 சனவரி 2013 (UTC)
1. Anton (பேச்சு) 06:52, 7 சனவரி 2013 (UTC)
1. மரு. பெ. கார்த்திகேயன் (karthi.dr) (பேச்சு) 07:22, 7 சனவரி 2013 (UTC)
1. Kanags <sup>\உரையாடுக</sup> 07:35, 7 சனவரி 2013 (UTC)
1. Nan (பேச்சு) 07:44, 7 சனவரி 2013 (UTC)
1. சங்கீர்த்தன் (பேச்சு) 08:58, 7 சனவரி 2013 (UTC)
1. தேனி. மு. சுப்பிரமணி.<sup>/உரையாடுக</sup>. 09:05, 7 சனவரி 2013 (UTC)
1. செல்வா (பேச்சு) 09:14, 7 சனவரி 2013 (UTC)
1. சோடாபாட்டில்<sup>உரையாடுக</sup> 11:15, 7 சனவரி 2013 (UTC)
1. பயனர்:G.Kiruthikan<sup>உரையாடுக</sup>
1. கலை (பேச்சு) 11:38, 7 சனவரி 2013 (UTC)
1. பார்வதிஸ்ரீ (பேச்சு) 13:38, 7 சனவரி 2013 (UTC)
1. தமிழ்க்குரிசில் (பேச்சு) 14:51, 7 சனவரி 2013 (UTC)
1. தினேஷ்குமார் பொன்னுசாமி (பேச்சு) 15:00, 7 சனவரி 2013 (UTC)
1. ஸ்ரீதர் (பேச்சு) 01:25, 8 சனவரி 2013 (UTC)
1. செந்தி<small><sup><font color="red" size="">--ஃ உரையாடுக ஃ--</font></sup></small> 01:30, 8 சனவரி 2013 (UTC)
1. Natkeeran (பேச்சு) 03:05, 8 சனவரி 2013 (UTC)
1. சதிஷ்குமார்
1. மாகிர் (பேச்சு) 15:06, 8 சனவரி 2013 (UTC)
1. எஸ்ஸார் (பேச்சு) 15:43, 8 சனவரி 2013 (UTC)
1. பாஹிம் (பேச்சு) 16:16, 8 சனவரி 2013 (UTC)
1. Sengai Podhuvan (பேச்சு) 01:25, 9 சனவரி 2013 (UTC)
1. மா. செல்வசிவகுருநாதன் (பேச்சு) 03:05, 9 சனவரி 2013 (UTC)
1. ஜெயரத்தின மாதரசன் <sup><small>\உரையாடுக</small></sup> 10:24, 9 சனவரி 2013 (UTC)
1. சிவகோசரன் (பேச்சு) 13:38, 9 சனவரி 2013 (UTC)
1. சிவம் 15:38, 9 சனவரி 2013 (UTC)
1. மயூரநாதன் (பேச்சு) 18:33, 9 சனவரி 2013 (UTC)
1. அஸ்வின் (பேச்சு) 01:33, 10 சனவரி 2013 (UTC)
1. உமாபதி <sup>\பேச்சு</sup> 13:51, 10 சனவரி 2013 (UTC)
1. பவுல்-Paul (பேச்சு) 03:12, 11 சனவரி 2013 (UTC)
1. மூர்த்தி (பேச்சு) 18:09, 11 சனவரி 2013 (UTC)
1. பரிதிமதி (பேச்சு) 01:51, 14 சனவரி 2013 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 10

### தென்காசி சுப்பிரமணியன் (சனவரி 7, 2013- சனவரி 14, 2013) (வாக்கு: 33|0|0)

தென்காசி சுப்பிரமணியன், தொடர்ந்து பல மாதங்களாகச் சீராகப் பங்களித்து வருகிறார். தமிழ் விக்கிப்பீடியாவின் ஒட்டு மொத்த தரக் கண்காணிப்பு, பராமரிப்பில் ஆர்வம் காட்டுகிறார். அனைத்துப் பங்களிப்பாளர்களுடனும் பேணும் நட்புறவு நிருவாகப் பொறுப்புக்கு உதவும். எனவே, தென்காசி சுப்பிரமணியனுக்கு நிருவாகப் பொறுப்பு அளிக்கப் பரிந்துரைக்கிறேன்--இரவி (பேச்சு) 04:38, 7 சனவரி 2013 (UTC)  
: முதற்பக்க இற்றைப்படுத்தல் மற்றும் இரு கட்டுரைகள் இணைப்பு போன்றவற்றை செய்ய இந்நிர்வாக அணுக்கம் உதவும் என்பதால் மகிழ்ச்சியுடன் ஏற்கிறேன்.--தென்காசி சுப்பிரமணியன் (பேச்சு) 04:46, 7 சனவரி 2013 (UTC)  
**இந்தியச் சீர் நேரத்தின்படி** நாளை முற்பகல் **10:08**இற்கு வாக்கெடுப்பு நிறைவு பெறுகின்றது. --மதனாகரன் (பேச்சு) 06:49, 13 சனவரி 2013 (UTC)  
வாக்கெடுப்பு நிறைவு பெற்றுள்ளது. --மதனாகரன் (பேச்சு) 05:18, 14 சனவரி 2013 (UTC)  
வாக்கெடுப்பு முடிவுக்கு ஏற்ப தென்காசி சுப்பிரமணியனுக்கு நிருவாக அணுக்கத்தைச் செயற்படுத்தியுள்ளோம். தொடர்ந்து சிறப்பாக பங்களிக்க வாழ்த்துகள்--இரவி (பேச்சு) 05:56, 14 சனவரி 2013 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 10

### தென்காசி சுப்பிரமணியன் (சனவரி 7, 2013- சனவரி 14, 2013) (வாக்கு: 33|0|0)

#### ஆதரவு

1. மதனாகரன் (பேச்சு) 04:47, 7 சனவரி 2013 (UTC)
1. **<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 04:55, 7 சனவரி 2013 (UTC)
1. சஞ்சீவி சிவகுமார் (பேச்சு) 06:14, 7 சனவரி 2013 (UTC)
1. மணியன் (பேச்சு) 06:35, 7 சனவரி 2013 (UTC)
1. Anton (பேச்சு) 06:53, 7 சனவரி 2013 (UTC)
1. மரு. பெ. கார்த்திகேயன் (karthi.dr) (பேச்சு) 07:22, 7 சனவரி 2013 (UTC)
1. Kanags <sup>\உரையாடுக</sup> 07:35, 7 சனவரி 2013 (UTC)
1. Nan (பேச்சு) 07:44, 7 சனவரி 2013 (UTC)
1. சங்கீர்த்தன் (பேச்சு) 08:58, 7 சனவரி 2013 (UTC)
1. தேனி. மு. சுப்பிரமணி.<sup>/உரையாடுக</sup>. 09:05, 7 சனவரி 2013 (UTC)
1. செல்வா (பேச்சு) 09:15, 7 சனவரி 2013 (UTC)
1. சோடாபாட்டில்<sup>உரையாடுக</sup> 11:15, 7 சனவரி 2013 (UTC)
1. கலை (பேச்சு) 11:36, 7 சனவரி 2013 (UTC)
1. பார்வதிஸ்ரீ (பேச்சு) 13:38, 7 சனவரி 2013 (UTC)
1. தமிழ்க்குரிசில் (பேச்சு) 14:51, 7 சனவரி 2013 (UTC)
1. தினேஷ்குமார் பொன்னுசாமி (பேச்சு) 15:01, 7 சனவரி 2013 (UTC)
1. ஸ்ரீதர் (பேச்சு) 01:25, 8 சனவரி 2013 (UTC)
1. செந்தி<small><sup><font color="red" size="">--ஃ உரையாடுக ஃ--</font></sup></small> 01:30, 8 சனவரி 2013 (UTC)
1. Natkeeran (பேச்சு) 03:05, 8 சனவரி 2013 (UTC)
1. மாகிர் (பேச்சு) 15:06, 8 சனவரி 2013 (UTC)
1. எஸ்ஸார் (பேச்சு) 15:43, 8 சனவரி 2013 (UTC)
1. பாஹிம் (பேச்சு) 16:16, 8 சனவரி 2013 (UTC)
1. Sengai Podhuvan (பேச்சு) 01:26, 9 சனவரி 2013 (UTC)
1. மா. செல்வசிவகுருநாதன் (பேச்சு) 03:06, 9 சனவரி 2013 (UTC)
1. ஜெயரத்தின மாதரசன் <sup><small>\உரையாடுக</small></sup> 10:23, 9 சனவரி 2013 (UTC)
1. சிவகோசரன் (பேச்சு) 13:38, 9 சனவரி 2013 (UTC)
1. சிவம் 15:36, 9 சனவரி 2013 (UTC)
1. மயூரநாதன் (பேச்சு) 18:34, 9 சனவரி 2013 (UTC)
1. அஸ்வின் (பேச்சு) 01:33, 10 சனவரி 2013 (UTC)
1. உமாபதி <sup>\பேச்சு</sup> 13:51, 10 சனவரி 2013 (UTC)
1. பவுல்-Paul (பேச்சு) 03:12, 11 சனவரி 2013 (UTC)
1. மூர்த்தி--மூர்த்தி (பேச்சு) 18:12, 11 சனவரி 2013 (UTC)
1. பரிதிமதி (பேச்சு) 01:53, 14 சனவரி 2013 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 10

### அன்டன் (சனவரி 7, 2013- சனவரி 14, 2013) (வாக்கு: 32|0|0)

அன்டன், கடந்த ஆண்டு முழுதும் மிகச் சிறந்த பங்களிப்பை நல்கியுள்ளார். தனியொரு ஆளாக அறுந்த படிமங்களைக் கொண்ட 1000+ பக்கங்களைச் சீரமைத்தது இவரது விக்கி பராமரிப்பு ஆர்வத்துக்கு நல்ல சான்று. அன்டனுக்கு நிருவாகப் பொறுப்பு அளிப்பது தமிழ் விக்கிப்பீடியாவின் தரத்தைக் கூட்ட உதவும் என உறுதியாக நம்புகிறேன். எனவே, அன்டனுக்கு நிருவாகப் பொறுப்பு அளிக்கப் பரிந்துரைக்கிறேன். --இரவி (பேச்சு) 04:38, 7 சனவரி 2013 (UTC)
:இப்பரிந்துரைப்பை நான் ஏற்கின்றேன். --Anton (பேச்சு) 06:53, 7 சனவரி 2013 (UTC)  
**இந்தியச் சீர் நேரத்தின்படி** நாளை முற்பகல் **10:08**இற்கு வாக்கெடுப்பு நிறைவு பெறுகின்றது. --மதனாகரன் (பேச்சு) 06:49, 13 சனவரி 2013 (UTC)  
வாக்கெடுப்பு நிறைவு பெற்றுள்ளது. --மதனாகரன் (பேச்சு) 05:18, 14 சனவரி 2013 (UTC)  
வாக்கெடுப்பு முடிவுக்கு ஏற்ப அன்டனுக்கு நிருவாக அணுக்கத்தைச் செயற்படுத்தியுள்ளோம். தொடர்ந்து சிறப்பாக பங்களிக்க வாழ்த்துகள்--இரவி (பேச்சு) 05:56, 14 சனவரி 2013 (UTC)
:நன்றி! --Anton (பேச்சு) 06:07, 14 சனவரி 2013 (UTC)
# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 10

### அன்டன் (சனவரி 7, 2013- சனவரி 14, 2013) (வாக்கு: 32|0|0)

#### ஆதரவு

1. மதனாகரன் (பேச்சு) 04:47, 7 சனவரி 2013 (UTC)
1. தென்காசி சுப்பிரமணியன் (பேச்சு) 05:03, 7 சனவரி 2013 (UTC)
1. சஞ்சீவி சிவகுமார் (பேச்சு) 06:14, 7 சனவரி 2013 (UTC)
1. மணியன் (பேச்சு) 06:36, 7 சனவரி 2013 (UTC)
1. மரு. பெ. கார்த்திகேயன் (karthi.dr) (பேச்சு) 07:22, 7 சனவரி 2013 (UTC)
1. Kanags <sup>\உரையாடுக</sup> 07:35, 7 சனவரி 2013 (UTC)
1. Nan (பேச்சு) 07:44, 7 சனவரி 2013 (UTC)
1. சங்கீர்த்தன் (பேச்சு) 08:58, 7 சனவரி 2013 (UTC)
1. தேனி. மு. சுப்பிரமணி.<sup>/உரையாடுக</sup>. 09:05, 7 சனவரி 2013 (UTC)
1. செல்வா (பேச்சு) 09:15, 7 சனவரி 2013 (UTC)
1. **<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 10:34, 7 சனவரி 2013 (UTC)
1. சோடாபாட்டில்<sup>உரையாடுக</sup> 11:16, 7 சனவரி 2013 (UTC)
1. கலை (பேச்சு) 11:36, 7 சனவரி 2013 (UTC)
1. பார்வதிஸ்ரீ (பேச்சு) 13:38, 7 சனவரி 2013 (UTC)
1. தமிழ்க்குரிசில் (பேச்சு) 14:51, 7 சனவரி 2013 (UTC)
1. தினேஷ்குமார் பொன்னுசாமி (பேச்சு) 15:02, 7 சனவரி 2013 (UTC)
1. ஸ்ரீதர் (பேச்சு) 01:25, 8 சனவரி 2013 (UTC)
1. செந்தி<small><sup><font color="red" size="">--ஃ உரையாடுக ஃ--</font></sup></small> 01:30, 8 சனவரி 2013 (UTC)
1. Natkeeran (பேச்சு) 03:05, 8 சனவரி 2013 (UTC)
1. மாகிர் (பேச்சு) 15:06, 8 சனவரி 2013 (UTC)
1. எஸ்ஸார் (பேச்சு) 15:43, 8 சனவரி 2013 (UTC)
1. பாஹிம் (பேச்சு) 16:16, 8 சனவரி 2013 (UTC)
1. Sengai Podhuvan (பேச்சு) 01:27, 9 சனவரி 2013 (UTC)
1. மா. செல்வசிவகுருநாதன் (பேச்சு) 03:07, 9 சனவரி 2013 (UTC)
1. ஜெயரத்தின மாதரசன் <sup><small>\உரையாடுக</small></sup> 10:22, 9 சனவரி 2013 (UTC)
1. சிவகோசரன் (பேச்சு) 13:38, 9 சனவரி 2013 (UTC)
1. சிவம் 15:35, 9 சனவரி 2013 (UTC)
1. மயூரநாதன் (பேச்சு) 18:35, 9 சனவரி 2013 (UTC)
1. அஸ்வின் (பேச்சு) 01:33, 10 சனவரி 2013 (UTC)
1. உமாபதி <sup>\பேச்சு</sup> 13:51, 10 சனவரி 2013 (UTC)
1. பவுல்-Paul (பேச்சு) 03:12, 11 சனவரி 2013 (UTC)
1. மூர்த்தி--மூர்த்தி (பேச்சு) 18:12, 11 சனவரி 2013 (UTC)
# தண்டபாணி

**தண்டபாணி** என்பது முருகனைக் குறிக்கும் பெயர்.
# தண்டபாணி

## நபர்கள்

- எம். எம். தண்டபாணி தேசிகர் (1908-1972), கருநாடக இசைப் பாடகர், நடிகர்
- தண்டபாணி சுவாமிகள் (1839 - 1898), புலவர்
- வண்ணச்சரபம் தண்டபாணி சுவாமிகள் (1839-1898), தமிழிசைக் கலைஞர்
- எஸ். டி. தண்டபாணி, இயக்குநர்
- ராஜா தண்டபாணி, நடிகர்
# விக்கிப்பீடியா:தொகுத்தல் முரண்பாடு

:*இக்கட்டுரை ஒரே பக்கத்தை ஒரே நேரத்தில் பல தொகுப்பாளர்கள் தொகுக்க முற்படும்போது எழும் தொழினுட்ப பிரச்சினைகளைக் குறித்தது. இது மென்பொருளால் தானியக்கமாக தீர்வு காணவியலாத முரண்பாடாகும். தொகுத்தலில் ஆசிரியர்களிடையே ஏற்படும் கருத்து முரண்பாடுகளுக்கு காண்க விக்கிப்பீடியா:தொகுத்தல் போர்.*  
**தொகுத்தல் முரண்பாடு (edit conflict)** எப்போதும் யாராலும் தொகுக்கப்படக்கூடிய விக்கிப்பீடியா போன்ற திட்டங்களில் ஏற்படும் பிழை ஆகும்.
ஒரு பக்கத்தை ஒருவர் தொகுக்கும்போது இடைப்பட்ட காலத்தில் இன்னொருவர் தொகுத்து அப்பக்கத்தை சேமித்தால் முன்னவர் சேமிக்க இயலாது.
இதனைப் புரிந்து கொள்ள கீழ்வரும் நிலைமையை ஆராய்வோம்:  
- ஆறுமுகம் ஓர் கட்டுரையின் மேற்புறத்திலுள்ள "தொகு" தத்தலை சொடுக்குகிறார்.
- ஆறுமுகம் தொகுத்துக் கொண்டிருக்கும் போதே, எலிசபெத் அதே கட்டுரையின் "தொகு" தத்தலை சொடுக்குகிறார்.
- ஆறுமுகம் தனது தொகுப்புக்களை முடித்துக் கொண்டு "பக்கத்தைச் சேமிக்கவும்" பட்டனை சொடுக்குகிறார். எலிசபெத் தன் தொகுத்தலை முடிக்காதிருக்கையில் ஆறுமுகத்தின் திருத்தங்களுடன் பக்கம் சேமிக்கப்படுகின்றது.
- எலிசபெத் தனது தொகுப்புக்களை முடித்துக் கொண்டு "பக்கத்தைச் சேமிக்கவும்" பட்டனை சொடுக்குகிறார். எலிசபெத்திற்கு "**தொகுத்தல் முரண்பாடு**" பக்கம் காட்டப்படுகின்றது; கட்டுரையின் ஆறுமுகத்தின் பதிப்பிற்கும் எலிசபெத்தின் பதிப்பிற்கும் இடையே தானியக்கமாக சரிகாண வியலாத மென்பொருளே இதற்கு காரணமாகும். தொகுத்தல் முரண்பாடு பக்கம் இந்த வேறுபாடுகளை சரிபார்த்து மாந்தமுயற்சியாக சரிசெய்ய எலிசபெத்திற்கு ஓர் வாய்ப்பு வழங்குகின்றது.
# செய்மதித் தொலைக்காட்சி

**செய்மதி தொலைக்காட்சி** (*Satellite television*) என்று தகவல் தொடர்பு செயற்கைக்கோள் வழியே பரப்பப்படும் தொலைக்காட்சி நிகழ்ச்சிகள் குறிப்பிடப்படுகின்றன. பொதுவாக இந்த நிகழ்ச்சிகள் வெளிப்புறத்தில் உள்ளவோர் பரவளைய வடிவ வானலை வாங்கி (செயற்கைக்கோள் சட்டி) மூலம் பெறப்படுகிறது. கம்பித்தடம் பதிக்க இயலாத தொலைவுகளையும் நிலப்பகுதிகளையும் செய்மதி தொலைக்காட்சி எட்டுகிறது. உள்ளூர் கம்பித்தட தொலைக்காட்சி சேவையாளர்கள் இவ்வாறு செய்மதிச் சட்டி மூலம் பெறப்படும் குறிகைகளை உள்வாங்கி பல்வேறு செய்மதிகளிலிருந்து பெறப்படும் பல்வேறு தொலைக்காட்சி அலைவரிசைகளைத் தொகுத்து கம்பிவடம் மூலம் பரப்புகின்றனர்.  
நேரடியான விண்ணின்று வீடு சேவையாளர்கள் பல்வேறு தொலைக்காட்சி அலைவரிசைகளை இவ்வாறுத் தொகுத்து மீண்டும் மற்றொரு செய்மதி மூலம் அனுப்புகின்றனர். வீடுகளில் உள்ள தொலைக்காட்சி அணுக்கப் பெட்டி மூலம் குறியீடுகள் நீக்கப்பட்டு காட்டப்படுகின்றது. தனியர் கணினிகளில் பெறுவதற்கேற்ப செய்மதி தொலைக்காட்சி இசைவிகள் ஓர் மின்அட்டை அல்லது யூஎஸ்பி சேமிப்பகத்தில் கிடைக்கின்றன.  
பொதுமக்களுக்கான விண்ணின்று வீடு தொலைக்காட்சி இரு வடிவங்களில் வழங்கப்படுகின்றன:அலைமருவி மற்றும் எண்மருவி. அண்மைக் காலத்தில் அலைமருவித் தொலைக்காட்சி பரப்புகை குறைந்து எண்மருவி தொலைக்காட்சி வலுப்பெற்று வருகிறது.
# பதினெண்கீழ்க்கணக்கு பழைய உரைகள்

பதினெண்கீழ்க்கணக்கு நூல்கள் இங்கு அகரவரிசைப்படுத்தப்பட்டுள்ளன. இவற்றிற்கு எழுதப்பட்ட பழமையான உரைகள் 14 ஆம் நூற்றாண்டுக்கு முந்தியவை எனப் பொதுப்படக் கொள்ளப்படுகிறது.  
1. ஆசாரக்கோவை பழையவுரை
1. இன்னா நாற்பது பழையவுரை
1. இனியவை நாற்பது பழையவுரை
1. ஏலாதி பழைய உரை
1. ஐந்திணை எழுபது பழைய உரை
1. ஐந்திணை ஐம்பது பழைய உரை
1. களவழி நாற்பது பழைய உரை
1. கார் நாற்பது பழைய உரை
1. கைந்நிலை பழைய உரை
1. சிறுபஞ்சமூலம் பழைய உரை
1. திணைமாலை நூற்றைம்பது பழைய உரை
1. திணைமொழி ஐம்பது பழைய உரை
1. திரிகடுகம் பழைய உரை
1. திருக்குறள் பழைய உரைகள்
1. நாலடியார் பழைய உரைகள்
1. நான்மணிக்கடிகை பழைய உரை
1. பழமொழி நானூறு பழைய உரை
1. முதுமொழிக்காஞ்சி பழைய உரை
# பதினெண்கீழ்க்கணக்கு பழைய உரைகள்

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
# இராயக்கோட்டை (கோட்டை)

**இராயக்கோட்டை** (*Rayakottai*) இது தமிழ்நாட்டின் கிருஷ்ணகிரி மாவட்டம், தேன்கனிக்கோட்டை வட்டம், இராயக்கோட்டை என்ற ஊரில் உள்ள ஓரு மலைக் கோட்டை ஆகும். இது ஒரு பாதுகாக்கபட்ட நினைவுச் சின்னமாகும். பழைய தருமபுரி மாவட்டப் பகுதியில் இருந்த பாராமகால் என அழைக்கபடும் பன்னிரண்டு கோட்டைகளில் இராயக் கோட்டையும் ஒன்று.
# இராயக்கோட்டை (கோட்டை)

## கோட்டை

கோட்டை உள்ள இம்மலை கடல் மட்டத்தில் இருந்து ஏறக்குறைய 3239 அடி உயரமுடையது. இக்கோட்டையை தரைக்கோட்டை, மலைக்கோட்டை என இரு பிரிவுகளாகப் பிரிக்கலாம். மலைக்கோட்டை சிறந்த பாதுகாப்பு அரண்களைக் கொண்டது. பலகுளங்கள், வெடிமருந்துச் சாலைகள், இடிபாடுகளுடன் கூடிய பல கட்டடங்கள் உள்ளன.  
மலைக்கோட்டையில் அரச பரம்பரையினர் வாழ்ந்தனர். அவர்களின் பாதுகாப்புக்காக தரைக்கோட்டைக் கட்டப்பட்டது. இந்த மலை உச்சியில் இருந்து ஜெகதேவிராயரின் மருமகள் தற்கொலை செய்து கொண்டாள் என்று சொல்லப்படுகிறது.  
கிருட்டிணகிரி, தருமபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளின் ஒன்றாகவும், தலைமைக் கோட்டையாகவும் இருந்தது. இந்தியாவிற்கு போர்ச்சுக்கீசியர்கள், டச்சுக்காரர்கள் வந்த சமயத்தில் இந்த ஊரை மிக அதிகமாக பயன்படுத்தியிருக்கிறார்கள்.முதல் மூன்று மைசூர் போர்களிலும் இராயக்கோட்டை சிறப்பிடம் பெற்றது. ஐதர் அலி, திப்புவிற்கும், ஆங்கிலேயருக்கும் இடையே பல போர்கள் நடைபெற்றுள்ளன. மூன்றாவது ஆங்கிலேய-மைசூர்ப் போரில் இக்கோட்டை திப்புவிடமிருந்து மேஜர் கௌடி என்பவரால் 20, சூலை, 1791 இல் கைப்பற்றபட்டது. சிறீரங்கம் உடன்படிக்கையின் படி இக்கோட்டை ஆங்கிலேயர் வசமானது. தொடர்ந்து ஆங்கிலேயப்படை அங்கு தங்கியது. அக்காலகட்டத்தில் இறந்த படையினரின் உடல்கள் அங்கேயேப் புதைக்கப்பட்டன. அதில் முக்கியமானவர் ஜான் இன்னிஷ் ஆவார். அவர் இறந்த தேதி 20 மார்ச்சு 1802 என, இராயக்கோட்டைச் சாலையிலுள்ள பள்ளி அருகே இருக்கும் கல்லறை கூறுகிறது.
# வால்தெர் பொதே

### வாழ்க்கை

பிரெடெரிக் பொதேவுக்கும் சார்லோட் ஹார்டுங்கிற்கும் மகனாக வால்தெர் பொதே 1891ல் பிறந்தார். 1908லிருந்து 1912 வரை பிரெடெரிக்-வில்லெம்ஸ்-பல்கலைக்கழகத்தில் படித்தார். 1913ல் அவர் மேக்ஸ் பிளாங்க்கின் பயிற்று உதவியாளராக இருந்தார். ப்ளாங்க்கின் மேற்பார்வையில், 1914ல் அவர் முனைவர் பட்டம் பெற்றார்.  
1913ம் ஆண்டில், அவர் ஜெர்மானியப் பேரரசின் இயற்பியல் மற்றும் தொழில்நுட்ப நிறுவனத்தில் புதிதாக உருவாக்கப்பட்ட கதிரியக்க ஆய்வகத்தில் சேர்ந்தார். 1914ல் முதலாம் உலகப் போரின் போது ஜெர்மானிய இராணுவத்தில் பணியாற்றிய அவர் ரஷ்யர்களிடம் போர்க்கைதியாகச் சிக்கினார். பின்னர் 1920ம் ஆண்டு ஜெர்மனி திரும்பினார். மீண்டும் கதிரியக்க ஆய்வகத்தில் பணிக்குத்திரும்பிய அவர் பொருத்தன்முறைகளை (*Coincidence methods*) உருவாக்கி அவற்றை அணுக்கரு வினைகள், காம்டன் விளைவு, அண்டக் கதிர்கள், கதிர் இயக்கத்தின் அலை-துகள் இருமை முதலியனவற்றைப் பயிலப் பயன்படுத்தினார். பொருத்தன்முறைகளைக் கண்டுபிடித்தற்காக அவர் 1954ல் இயற்பியலுக்கான நோபல் பரிசை வென்றார்.  
சிறந்த நாட்டுப்பற்றாளரான வால்தெர் பொதே ஒரு திறமிக்க ஓவியராகவும் பியானோ இசைக்கலைஞராகவும் திகழ்ந்தார்.
# மறுபடியும் கணேஷ் (புதினம்)

**மறுபடியும் கணேஷ்**, சுஜாதாவால் எழுதப்பட்டு 1978- இல் மாலைமதியில் தொடர்கதையாக வெளியானது.
# மறுபடியும் கணேஷ் (புதினம்)

## கதைக் கரு

ஷைலஜா என்னும் பெண், வெறுமையான தனது திருமண வாழ்க்கையில் இருந்து விடுதலை பெறலாமா , அல்லது தனது பழைய காதலனுடன் சென்று விடலாமா என்னும் மனக்குழப்பத்தில் வக்கீல் கணேஷிடம் ஆலோசனை கேட்கிறாள். ஆனால் மறுநாள் கணேஷ் அவளைச் சந்திக்க செல்லும் பொழுது அவள் தூக்கில் தொங்குகிறாள். அவள் மரணம் கொலையா, தற்கொலையா? கொலை என்றால் அவளைக் கொன்றது யார் என்று கணேஷும் வசந்தும் துப்பறியும் கதை.
# மறுபடியும் கணேஷ் (புதினம்)

## கதை மாந்தர்கள்

- கணேஷ்
- வசந்த்
- ஷைலஜா
- பிரபாகர்
- தயாள்
- ராமலிங்கம்
- சுப்புலட்சுமி
- பிரேமலதா
- ராஜேந்திரன் மற்றும் பலர்.
# வச்சணந்திமாலை உரை

**வச்சணந்திமாலை உரை** என்பது, குணவீர பண்டிதர் எழுதிய வச்சணந்திமாலை என்னும் நூலுக்கான உரை நூல் ஆகும். இதை இயற்றியது இன்னார் எனத் தெரியவில்லை. எனினும், இவ்வுரை நூல் வச்சணந்திமாலை நூலாசிரியரான குணவீர பண்டிதரின் மாணாக்கர் ஒருவரால் நூலாசிரியர் காலத்திலேயே செய்யப்பட்டது என்பதை உரைக் குறிப்புகள் புலப்படுத்துகின்றன. இதன் காலம் 13-ஆம் நூற்றாண்டு.
# வச்சணந்திமாலை உரை

## உரைநலன்கள் சில

- உரையாசிரியர் தன் ஆசிரியரைப் புகழ்கிறார்.
- மாணாக்கர் பாங்கிற்கு உவமையாக மலை, நிலம், பூ, துலாக்கோல் ஆகியவற்றைக் குறிப்பிடும் பாடல் ஒன்றை மேற்கோள் காட்டுகிறார்.
- நூல் கற்கத் தகுதி இல்லாதவர் **எட்டு** பேர் எனக் குறிப்பிடும் வெண்பா ஒன்றை இவர் மேற்கோள் காட்டுகிறார்.
- யானைத்தொழில், அங்கமாலை, நயனப்பத்து, பயோதரப்பத்து, அவிநயம், கழைக்கோட்டுத்தண்டு முதலான இன்று கிடைக்காத நூல்களின் பெயர்களை இவர் தம் உரையில் குறிப்பிடுகிறார்
- திருமுருகாற்றுப்படையைப் **புலவராற்றுப்படை** என்றும், மலைபடுகடாம் நூலைக் **கூத்தராற்றுப்படை** என்றும் இவர் குறிப்பிடுகிறார்.
- கவிஞர்களுக்கு இவர் சூட்டும் பெயர்கள் சுவையானவை
- **கள்ளக்கவி** – மற்றொருவன் பாட்டைத் தன்பாட்டாகத் தருபவன்
- **சார்த்துகவி** – மற்றொருவன் இசையில் பாடுபவன்
- **பிள்ளைக்கவி** – தனக்கென மொழிநடை இல்லாமல் பாடுபவன்
- **வெள்ளைக்கவி** – புன்மொழியால் பாடுபவன்
# வச்சணந்திமாலை உரை

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005.
# இராசபவித்திர பல்லவதரையர்

**இராசபவித்திர பல்லவதரையர்** என்பவர் 13 ஆம் நூற்றாண்டில் வாழ்ந்த உரையாசிரியர்களில் ஒருவர். மறைந்துபோன தமிழ்நூல்களில் ஒன்று அவிநயம். இந்த அவிநய நூலுக்கு உரை செய்தவர் இவர். மயிலைநாதர் நன்னூலுக்கு எழுதிய உரையில் இவரைப்பற்றியும், இவரது உரை பற்றியும் குறிப்பிடுகிறார்.
# இராசபவித்திர பல்லவதரையர்

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
# எண்ணிமத் தொலைக்காட்சி

**எண்ணிமத் தொலைக்காட்சி ** (*Digital television*, **DTV**) அல்லது **எண்மருவித் தொலைக்காட்சி** எனப்படுவது ஒளித மற்றும் ஒலித தகவலோடை எண்ணிம செய்முறையில் அனுப்பப்படுவதாகும். இது முழுமையும் அலைமருவி செய்முறையில் தனித்தனி அலைவரிசைகளில் அனுப்பப்படும் அலைமருவித் தொலைக்காட்சிக்கு எதிரானதாகும். தொலைக்காட்சித் தொழினுட்பத்தில் 1950களில் வண்ணத் தொலைக்காட்சி கண்டுபிடிக்கப்பட்ட பின்னர் நிகழ்ந்த குறிப்பிடத்தக்க முன்னேற்றமாக இது கருதப்படுகிறது. இதனால் வானொலி அலைக்கற்றை சேமிக்கப்படுவதால் உலகின் பல நாடுகளும் அலைமருவித் தொலைக்காட்சி பரப்புகையிலிருந்து எண்ணிமத் தொலைக்காட்சிக்கு மாறி வருகின்றன. ஆனால் உலகின் பல பகுதிகளிலும் ஒரே சீர்தரம் பேணப்படாது வெவ்வேறு சீர்தரங்கள் நிலுவையில் உள்ளன:
:**முன்னேறிய தொலைக்காட்சி முறைமைக் குழு** (*Advanced Television System Committee*, **ATSC**) சீர்தரம் புவிப்புற பரப்புகையில் ஐக்கிய அமெரிக்காவிலும் பிற நாடுகளிலும் பயன்படுத்தப்படுகிறது.
:**எண்ணிம ஒளிதப் பரப்புகை-புவிப்புறம்** (**DVB-T**) ஐரோப்பாவிலும் ஆத்திரேலியாவிலும் கையாளப்படுகிறது.
:**புவிப்புற ஒருங்கிணைந்த சேவைகள் எண்ணிம பரப்புகை** (**ISDB-T**) மிகுந்த முன்னேற்றமான தொழினுட்பமாக விளங்குகிறது. இதன்மூலம் நிலைத்துள்ள தொலைக்காட்சிப் பெட்டிகளைத் தவிர எடுத்துச்செல்ல வல்ல அல்லது நகர்பேசி தொலைக்காட்சிப் பெட்டிகளிலும் நல்ல முறையில் வழங்க முடியும். இது பல கட்ட பரப்புகையை ஆதரிப்பதுடன் முன்னேறிய ஒளித, ஒலித குறியீடுக் கருவிகளைக் கொண்டுள்ளது.இந்தச் சீர்தரம் சப்பானிலும் தென் அமெரிக்காவிலும் பயன்படுத்தப்படுகிறது.
:**எண்ணிம புவிப்புற பல்லூடக பரப்புகை** (**DTMB**) ஒத்தியங்கு நேரப்பகுப்பு (**TDS**)- செங்குத்து அதிர்வுப்பகுப்பு சேர்த்தனுப்பும் தொழினுட்பத்தைப் பயன்படுத்துகிறது. இந்தச் சீர்தரம் ஆங்கொங், மக்காவ் உள்ளிட்ட சீன மக்கள் குடியரசால் பாவிக்கப்படுகிறது.
# எண்ணிமத் தொலைக்காட்சி

## கூடுதல் படிப்பிற்கு

- ஜெஃப்ரி ஏ. ஹார்ட்டு, *தொலைக்காட்சி, தொழினுட்பம், மற்றும் போட்டி : ஐக்கிய அமெரிக்கா, மேற்கத்திய ஐரோப்பா மற்றும் சப்பானில் உயர் வரையறு தொலைக்காட்சி மற்றும் எண்ணிம தொலைக்காட்சி*, நியூ யார்க் : கேம்பிரிட்ஜ் பல்கலைக்கழக அச்சகம், 2004. ஐஎஸ்பிஎன் 0-521-82624-1
# களவியற் காரிகை உரை

**களவியற் காரிகை உரை** என்பது 14 ஆம் நூற்றாண்டில் தோன்றிய நூல். களவியல் நூலுக்குப் பின்னர் அதனைத் தழுவிக் கட்டளைக்கலித்துறை யாப்பால் ஆன அகப்பொருள் நூல் ஒன்று உரையுடன் பயிலப்பட்டுவந்தது. இதில் இலக்கணம் கூறும் கட்டளைக் கலித்துறைப் பாடல்களும், அவற்றிற்கான உரைகளும் உள்ளன. நூலும் உரையும் ஒருவரே செய்தார் என்னும் கருத்து நிலவுகிறது.
- கட்டளைக்கலித்துறையைக் காரிகை எனக் குறிப்பிடுவது ஒரு வழக்கம்.
உரையில் மேற்கோள் பாடல்கள் பல இருந்தன. உரையுடன் கூடிய இந்த நூல் அடியோடு அழிந்துபோகும் நிலையில் இருந்த காலத்தில் வையாபுரிப்பிள்ளை இதனைப் பதிப்பித்து வெளியிட்ட காலத்தில் இதற்குக் களவியற்காரிகை என்னும் பெயரைச் சூட்டினார்.  
இந்நூல் அந்தாதியாக அமைந்துள்ளது. தமிழ்நெறி விளக்கம் பொருளியல் பகுதியிலிருந்து 91 பாடல்களும், பாண்டிக்கோவை என்னும் நூலிலிருந்து 154 பாடல்களும், ஆக 416 பாடல்கள் இந்நூலின் உரையில் மேற்கோள் பாடல்களாக வருகின்றன  
இந்த உரையில் மேற்கோள் நூல்களாக 35 நூல்கள் காட்டப்பட்டுள்ளன. அவற்றில் பலவற்றின் பெயர்கள்கூட அறிய இயலாதனவாக உள்ளன. தெரிந்தவை சில. அவை (அகரவரிசையில்)  
- ஐங்குறுநூறு,
- கலித்தொகை,
- களவியல்,
- குறுந்தொகை,
- தமிழ்நெறி விளக்கம்,
- திருக்குறள்,
- திருக்கோவையார்,
- திருவிடைமருதூர் மும்மணிக்கோவை,
- திவாகரம்,
- தொல்காப்பியம்,
- நந்திக்கலம்பகம்,
- நற்றிணை,
- நெடுந்தொகை,
- புறப்பொருள் வெண்பாமாலை,
- யாப்பருங்கலக்காரிகை  
மேற்கோள் நூல்களில் அறியப்பெறாதன  
- அகத்திணை
- அரையர் கோவை
- இன்னிசை மாலை
- ஐந்திணை
- கண்டன் அலங்காரம்
- கிளவி மாலை
- கிளவி விளக்கம்
- கிளவித் தெளிவு
- கோயிலந்தாதி
- சிற்றெட்டகம்
- திணைமொழி
- தில்லையந்தாதி
- நறையூரந்தாதி
- பல்சந்தமாலை
- பொருளியல்
- மழவை எழுபது
- வங்கர் கோவை
# களவியற் காரிகை உரை

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005